Žilavka
<s>Žilavka je autohtona sorta grožđa Hercegovine.</s><s>Bujnog je rasta, redovite i zadovoljavajuće rodnosti.</s><s>To je srednje kasna sorta koja sazrijeva krajem rujna.</s><s>Težina grozda iznosi od 150 do 200 grama.</s><s>Uzgaja se na niskom, srednjem visokom i visokom trsu.</s><s>Vrlo obilno rađa na plitkim i krškim tlima i odlično podnosi sušu.</s><s>Količina šećera u moštu varira od 20 do 24 %, a ukupna kiselost mošta žilavke iznosi 5-6 g/l. Vino doseže jakost od 11-14 vol % alkohola.</s><s>Vino žilavka visoke je kakvoće s karakterističnim svojstvenim mirisom.</s><s>Harmonično je, pitko i žuto-zelene boje, odlikuje se kristalnom bistroćom, a poslužuje se na temperaturi od 12°C.</s>

<s>Žilavka se uzgaja u vinorodnim regijama čitave bivše Jugoslavije, za čije je vrijeme bila posebito popularna.</s><s>Poznata je i pod nazivima Mostarska, Mostarska Žilavka, Žilava Hercegovačka, Žilavka, Žilavka Bijela i Žilavka Mostarska.</s>

<s>Izvori</s>

<s>Vanjske poveznice 
 Mali podrum  - Žilavka; hrvatska vina i proizvođači
 The Croatian Vitis and Olea Database  - Žilavka</s>

<s>Bijele sorte grožđa
Bosanskohercegovačke autohtone vinske sorte</s>

